അഫ്ഗാനില് ഇനിയെത്ര ഇന്ത്യക്കാര്? കൃത്യം കണക്ക് തനിക്കറിയില്ലെന്ന് വിദേശകാര്യമന്ത്രാലയ വക്താവ് കാബൂള്: അഫ്ഗാനിസ്ഥാനില് ഇനിയും എത്ര ഇന്ത്യക്കാരുണ്ടെന്ന് അറിയില്ലെന്ന് വിദേശകാര്യമന്ത്രാലയം. അഫ്ഗാനില് തുടരുന്ന പൗരന്മാരുടെ കൃത്യമായ എണ്ണം അറിയില്ല. എന്നാല് രാജ്യത്തേക്ക് മടങ്ങാന് ആഗ്രഹിച്ചവരില് ഭൂരിപക്ഷം പേരെയും തിരികെ എത്തിച്ചതായും വിദേശകാര്യമന്ത്രാലയം അറിയിച്ചു. മടങ്ങിവരാന് ആഗ്രഹിച്ച ബഹുഭൂരിപക്ഷം ഇന്ത്യക്കാരെയും ഒഴിപ്പിച്ചെന്നാണ് മൊത്തത്തിലുള്ള വിലയിരുത്തല്. ഇനിയും ചിലര് അഫ്ഗാനിലുണ്ടാകാന് സാധ്യതയുണ്ട്. ഇവരുടെ കൃത്യം കണക്ക് തനിക്കറിയില്ലെന്ന് വിദേശകാര്യമന്ത്രാലയ വക്താവ് അരിന്ദം ബാഗ്ചി പറഞ്ഞു. അഫ്ഗാനിലെ സാഹചര്യം വളരെ ശ്രദ്ധയോടെ നിരീക്ഷിക്കുകയാണ്. സാഹചര്യങ്ങള് മോശമായിക്കൊണ്ടിരിക്കുകയാണെന്നും അദ്ദേഹം കൂട്ടിച്ചേര്ത്തു. ഏതാനും അഫ്ഗാന് പൗരന്മാരെയും മറ്റ് രാജ്യങ്ങളില് നിന്നുള്ള പൗരന്മാരെയും ഇന്ത്യയിലെത്തിക്കാന് കഴിഞ്ഞു. ഇവരില് പലരും സിക്കുകാരും ഹിന്ദുക്കളും ആയിരുന്നെന്നും ബാഗ്ചി പറഞ്ഞു. ഇന്ത്യ ഇതുവരെ 550 ല് അധികം പേരെ അഫ്ഗാനില്നിന്നും ഒഴിപ്പിച്ചു. അതില് 260 ഇന്ത്യക്കാരും ബാക്കിയുള്ളവര് അഫ്ഗാനികളും മറ്റ് രാജ്യങ്ങളിലെ പൗരന്മാരുമാണ്. The post അഫ്ഗാനില് ഇനിയെത്ര ഇന്ത്യക്കാര്? കൃത്യം കണക്ക് തനിക്കറിയില്ലെന്ന് വിദേശകാര്യമന്ത്രാലയ വക്താവ് appeared first on RashtraDeepika.